# Alba G. Corral

Alba G. Corral (Madrid, 10 de novembre de 1977) és una artista visual madrilenya, establerta a Sant Carles de la Ràpita, desenvolupadora de codi i docent i comissària del festival Eufònic de les Terres de l'Ebre. Amb formació en enginyeria informàtica i vocació multidisciplinària, està dedicada a la creació d'art generatiu mitjançant programari. Amb base a Barcelona durant quinze anys, el seu treball s'ha presentat en diversos festivals i esdeveniments a Europa, Japó, Mèxic i Estats Units.

## Trajectòria professional

En el camp de la docència, i des de l'activisme en defensa de la cultura lliure, Corral ensenya, en diferents espais (xerrades, tallers, workshops, etc.), programació visual enfocada a dissenyadors i artistes interessats en el codi creatiu a partir d'eines de programari lliure (entre d'altres: processing). Activista, també, a favor del reconeixement dels artistes visuals dins del món de l'art, Corral es lamenta que en el mercat de l'art contemporani no se'ls hi dona prou visibilitat. Així, Corral ha estat impulsora d'iniciatives com #supportvisualists, un espai de reflexió i debat pensat per ajudar el sector dels creadors visuals, visualistes i gestors culturals.
En l'àmbit artístic, explora narratives abstractes i expressa sensibilitat i gust pel color en formats diversos, com ara, la performance en viu, el vídeo, els mitjans digitals, la instal·lació i la creació de música electrònica. Corral és coneguda pels seus directes, farcits de corbes digitals, on integra codi i dibuix en temps real, en col·laboració amb músics i artistes sonors. Així, ha col·laborat amb intèrprets de l'escena experimental i electrònica espanyola, com ARBRE, i de l'escena internacional, com Jon Hopkins, Fibla Stendhal Syndrome, Lorn o RZA. Corral ha presentat els seus espectacles a diversos festivals, com ara, el Sónar, Primavera Sound, Red Bull Music Academy, LEV, MUTEK., l'Eufònic o MIRA, entre d'altres.
Corral duu a terme la seva acció artística i docent des d'una perspectiva feminista. El 2004, per exemple, va participar en el llançament de Femme Fatale, el primer fanzine dedicat a un públic lèsbic a l'estat espanyol. En aquest mateix sentit, va col·laborar a la peça Envers demà. Poesia, memòria i futurs feministes, junt amb Clara Peya i Mireia Calafell dins l'exposició Feminista havies de ser, comissariada per Natza Ferré, el 2020.

## Projectes destacats

* Artista visual convidada al Palau de la Música.
** Dissenys propis en el llibret de mà de la temporada 2020–2021.
** 2021: Temps perdut per un art inútil amb Carles Viarnès.
** 2021: Bach & Forward amb Juan de la Rubia i Marco Mezquida.
* Sonar+D. 2020: Performance immersiva amb audiovisual i el piano de Carles Viarnès [Ideal Barcelona].
* Festival Llum BCN: Lo textil (2020).
* Festival GREC: 2019: Espectacle inauguració amb Kronos Quartet i participació de l'Esmuc.
* Festival LEV: 2019: ex(O) amb Alex Augier.
* Festival Elektra (Monreal): 2018: FullDome amb Alex Augier.
* Sonar+D. 2016: bRUNA & Wooky + Alba G. Corral [Sonar Hall].
* Samsung: 2014: Curved amb Floria Sigismondi.
* Konvent Moda: 2014: Col·lecció de la dissenyadora Txell Miras amb A taste of Nature juntament amb Björt Rùnars.
* 2009-2015: Projecte audiovisual The Space in Between amb Nikka Bionica.

## Premis i reconeixements

* El 2014, junt amb Víctor Santana, va rebre en els Vicious Awards el «Premi a Millor Espectacle Audiovisual de l'Any» per l'obra Diálogo Audiovisual.

## Referències

* ↑ TV3. «Alba G. Corral, pintora digital». [Consulta: 16 juny 2021].
* 1 2 3 4 5 «Alba G. Corral». CCCB. [Consulta: 17 maig 2021].
* 1 2 3 Cvetkova, Alina. «Alba G. Corral – an audiovisual nomad | Instant Photographers» (en anglès americà). [Consulta: 17 maig 2021].
* 1 2 «Alba G. Corral, artista visual convidada». [Consulta: 15 maig 2021].
* 1 2 3 4 «Alba G.Corral - Sónar+D Barcelona 2019» (en castellà). Sónar, 2019. [Consulta: 17 maig 2021].
* ↑ «Nous formats i transmèdia amb Alba G. Corral i altres». EinESS. Arxivat de l'original el 2021-05-15. [Consulta: 15 maig 2021].
* 1 2 Comunicaciones, P. A. T. «Alba G. Corral | Pat Comunicaciones, Contamos cosas con mucho cariño.» (en castellà). [Consulta: 17 maig 2021].
* 1 2 «El mundo de los visualistas» (en castellà). Mondo sonoro, 20-04-2016. [Consulta: 17 maig 2021].
* ↑ «#supportvisualists – plataforma creada por y para visualistas». Arxivat de l'original el 2021-05-17. [Consulta: 17 maig 2021].
* ↑ «III Jornada #supportvisualists». Eufònic. [Consulta: 15 maig 2021].
* ↑ «Aparece 'Femme Fatale', la primera revista española para lesbianas» (en castellà). elmundo.es. [Consulta: 15 maig 2021].
* ↑ «"ENVERS DEMÀ. Poesia, memòria i futurs feministes", recital de joves poetes per imaginar un futur feminista». Generalitat de Catalunya. [Consulta: 17 maig 2021].
* ↑ «Temporada 2020-2021 #TriaLaTevaPerspectiva». Palau de la Música. [Consulta: 15 maig 2021].
* ↑ «Entrevista a Carles Viarnès i Alba G. Corral | betevé». [Consulta: 15 maig 2021].
* ↑ manresa, redacció. «Carles Viarnès i Alba G. Corral actuen al Petit Palau amb un muntatge audiovisual», 21-03-2021. [Consulta: 15 maig 2021].
* ↑ Cervantes, Xavier. «Diversió i talent en el nom de Bach». diari ARA, 10-03-2021. [Consulta: 15 maig 2021].
* ↑ «Sónar+D: creativitat, tecnologia i música». Ràdio Catalunya. [Consulta: 15 maig 2021].
* ↑ «Tecnología y luz: las novedades del festival Llum BCN» (en castellà), 14-02-2020. [Consulta: 15 maig 2021].
* ↑ «Llum BCN 2020: el Poblenou es transforma en un museu urbà quan es fa fosc». [Consulta: 15 maig 2021].
* ↑ «Alba G. Corral ens avança com serà la inauguració del Grec 2019 | betevé». [Consulta: 15 maig 2021].
* ↑ «Kronos Quartet / ESMUC / Alba G.Corral» (en castellà). [Consulta: 15 maig 2021].
* ↑ Meléndez-Haddad, Pablo. «El Grec mira a América con el Kronos Quartet» (en castellà), 25-06-2019. [Consulta: 15 maig 2021].
* ↑ «Alex Augier & Alba G. Corral | Metal Magazine». [Consulta: 15 maig 2021].
* ↑ «Biennale internationale d'art numérique» (en francès), 17-07-2018. [Consulta: 15 maig 2021].
* ↑ Hipersónica. «Sónar 2016, sábado: el talento patrio y el incombustible Garnier» (en castellà), 21-06-2016. Arxivat de l'original el 2021-05-15. [Consulta: 15 maig 2021].
* ↑ «Samsung: Curved with Floria Sigismondi by Alba G. Corral - Vjspain». [Consulta: 15 maig 2021].
* ↑ Comunicaciones, P. A. T. «New Alba G. Corral Project _ Samsung: Curved with Floria Sigismondi | Pat Comunicaciones, Contamos cosas con mucho cariño.» (en castellà). [Consulta: 15 maig 2021].
* ↑ «Un convento del Berguedà se transforma en una transgresora pasarela de moda» (en castellà), 17-10-2014. [Consulta: 15 maig 2021].
* ↑ «'A Taste of Nature' d'Alba G. Corral i Björt Rùnars a CASA SEAT». [Consulta: 15 maig 2021].
* ↑ «:: Artfutura :: Inauguración». Arxivat de l'original el 2021-05-15. [Consulta: 15 maig 2021].
* ↑ «REC 10 festival internacional de cinema de tarragona». [Consulta: 15 maig 2021].
* ↑ Corona. «Apunto de los VICIOUS MUSIC AWARDS». En Platea. [Consulta: 17 maig 2021].

## Enllaços externs

* Alba G. Corral. Lloc web oficial
* La música de namba, l'alter ego d'Alba G. Corral
* Festival Eufònic